Downloaded from YTS.MX
Official YIFY movies site: YTS.MX
Täältä tulee droppi!
Täältä se tulee.
NAINEN ILMAN FILTTERIÄ
Olen myöhässä.
Kulta.
Unohditko taas maksaa sähkölaskun?
Voi luoja. Unohdin. Ei hätää. Maksan sen tänään netissä.
Miten niin netissä? Sekään ei toimi. Sinun piti soittaa palveluntarjoajalle.
Mene vain. Kaikki on hoidettu, ennen kuin tulet takaisin kotiin.
- Oletko vasta tulossa kotiin? - Kiitos.
Auts! Mitä hittoa?
Huomenta, Bia.
Huomenta, Laura. Onneksi törmäsin sinuun.
En nukkunut koko yönä metelin takia.
Voi sentään.
Kuule. Minäpä kerron, mitä tarkoittaa, kun ei ihan oikeasti saa nukuttua.
Imetin esikoistani kaksivuotiaaksi asti.
Hän imi jatkuvasti. Rintani vuosivat jopa verta.
Ovatko nännisi haljenneet tai vuotaneet mätää? Tuskin.
Esikoiseni luovuttua tisseistäni toinen lapseni kärsi jo painajaisista.
Ei hajuakaan, mitä hän pelkäsi, mutta hän herätti 200 kertaa yössä.
En nukkunut kuuteen vuoteen.
Sitä tarkoittaa, kun ei saa nukuttua.
- Olen pahoillani. - Älä suotta.
Olen juuri saanut kuulla ilosanoman, jota yhteishuoltajuudeksikin kutsutaan.
Saan puoli viikkoa vapaata.
Vai niin. Minä en kuitenkaan saa. Voisitko siis pitää vähemmän meteliä?
Ei huolta.
Lähden nyt hakemaan lapsiani. He ovat luonani huomiseen asti.
Seuraavat bileet ovat siis vasta…
- Ylihuomenna. - Aivan.
Voitko antaa tietä?
Viisi minuuttia!
Olemme jo myöhässä aikataulusta. Päiväni on aivan täynnä.
Tiedän. Olen jo lähellä.
Neljäkymmentäviisi minuuttia.
Kuka on pysäköinyt paikalleni?
Varaa minulle kuriiri. Harvinaisen pitkät viisi minuuttia.
- Tuota… - Ota kuva tuolla.
- Huomenta. - Käytetään tuota taustaa.
Hetkinen. Tässä.
- Anteeksi. - Pysy siinä.
Anteeksi. Pedro Paulo.
Joku on pysäköinyt paikalleni.
Ruuhkaan jumittuminen on niille, jotka ovat jumissa elämässä.
Arvaa, kuka sanoi noin.
- En arvaa. - Minä.
Otetaan kuva tässä.
Kuunteletko, Pedro Paulo? Joku pysäköi parkkiruutuuni.
Kuuntelin. Jutellaan. Istu alas.
Kuka tämänkin sotki?
Millainen julkaisu Mina+ sinusta on?
- Se on nettisivu naisille. - Ei.
- Digitaalinen lehti naisille? - Liian ilmiselvää.
Muotoilen asian uudelleen.
Maailma on muuttunut viime vuosina. Olemmeko pysyneet mukana?
Todellakin, Pepê. Ilman muuta.
Olemme yhä osallistavampia kansikuvien suhteen.
Emme enää kirjoita siitä, miten mies isketään viidessä päivässä.
Menen suoraan asiaan.
Milloin viimeksi postasit Instagram-kelan tai TikTokin?
Et Mina+:lle vaan omalle tilillesi.
Et ole läsnä somessa, Bia!
Nykyään digimediassa työskentelevät ne, jotka haluavat jakaa elämäänsä netissä.
Tietävätkö Mina+:n lukijat vaikkapa sen, kuinka monesti viikossa sekstailet?
- Tai saat orgasmin. - Voi luoja.
Eivät! Mistä muka tietäisivät?
Hetkinen.
Anteeksi nyt vain, Pedro Paulo.
Työni on keksiä loistavia juttuja eikä olla itse jutunaiheena.
- Luon sisältöä. En ole sitä. - Kaivat omaa kuoppaasi. Kuuntele itseäsi.
Et usko itseesi!
Anteeksi nyt vain, mutta tuossa ei ole mitään järkeä.
- Pian on. Onko Paloma Diniz tuttu? - Se bloggaajako?
- Siis Brasilian suurin vaikuttaja. - Tiedän, kuka hän on.
Kirjoittaisin hänestä perusjutun mutten laittaisi kanteen.
Hän on tuolla noin.
Hän esittelee paikkaa seuraajilleen. Tämä on hyväksi lehdelle.
Ja sanoo mitä?
Siinä kaikki!
Sanoinhan, että minulla on suuri uutinen. Olen Mina+:n uusi sisältöpäällikkö.
Tiimi on paikalla.
Tässä on Bia. Hän työskentelee minulle.
Nyt näytän upean kahvinurkkauksemme.
- Hän on upea. - Hetkinen nyt, Pepê.
- Annatko minulle potkut? - En tietenkään.
Lehti tarvitsee toimiakseen sekä vanhoja että uusia tuulia.
En anna sinulle potkuja. Paloma on uusi esihenkilösi.
Miten niin esihenkilöni?
Sinähän olet aina sanonut, että yläpuolellani ei ole ketään.
Palomalla on 50 miljoonaa seuraajaa. Montako sinulla on?
Minulla on 100. Tai siis 96. Menetin neljä, kun tägäsit minut kuvaan.
- Minäkö? - Anteeksi. Kuvasin videota.
Hauska tavata, Bia. Olen Paloma.
Olen ollut fanisi lapsesta asti. Ihailen työtäsi valtavasti.
Jopas. Alan vallan tunteilla.
No niin! Nyt juhlitaan!
Pyytäisitkö kaikki yhteiskuvaan?
- Toki! - Virallinen kuva Instaasi.
- Postataan se! - Kai se menee viraaliksi?
Hakisitko muut työntekijät, Bia?
Talousosaston väen ja sen vastaanottotiskin pullukan.
Kaikkien pitää olla kuvassa. Muuten tulee valituksia.
Hienoa. Kiitos.
Voi, isä.
Kuolit oikeaan aikaan.
Kop, kop.
Älä ole vihainen minulle. Minäkin sain vasta tietää.
Ihan oikeasti.
Miksi lehtemme esittää edistyksellistä, nykyaikaista ja osallistavaa,
vaikka Pedro Paulo palkkaa valtavirtaa edustavia naisia?
Ihan oikeasti, Gabriel. Nainen postaa meikkitutoriaaleja.
Pidän enemmän meikittömistä naisista.
Luonnonkauniista. Kuten sinusta.
Hänen mukaansa en saanut ikinä ylennystä, koska yläpuolellani ei ollut ketään.
Älä turhaan hätäile. Pedro tarvitsee vain sijoittajakumppanin.
Nykyään pankkiiritkaan eivät tienaa yhtä hyvin kuin netin liikenaiset.
Netin liikenaiset? Älä nyt viitsi.
Hän on pelkkä meikkibloggaaja.
Siitä tulikin mieleeni.
En tiedä, mitä ostan teille häälahjaksi.
Luin morsiamesi Valentinan lahjalistan.
Hän pyysi roskakoria, joka maksaa 1 000 realia.
Valentinalla on omituisuutensa, mutta hän on hyvä tyyppi.
- Onko? - Älä aloita.
Eikä siinä vielä kaikki. Tyttö vei parkkipaikkanikin.
Kuule, Bia. Minusta… Tai ei sittenkään mitään.
- Mitä? Anna tulla. - Hyvä on.
En pidä siitä, kun suutut. Kadotat silloin parhaat puolesi.
Yleensä olet rauhallinen, tyyni, rento ja tasapainoinen nainen.
- Kappas! Siinähän sinä. - Kukas sieltä tulee?
- Mitä kuuluu, Bia? - Entä itsellesi, Valentina?
- Ihana asu. - Kiitos.
Toimisto on aivan mahtava. Upea ja todella tilava.
- Aivan. - Mennäänkö, kulta?
Toki. Minun pitikin kysyä, onko sinulla ylläsi alusvaatteet?
- Anteeksi. - Valentina.
Menemme räätälille.
Hän valitsi kalleimman ja käyttäytyy kuin itse morsian.
En tiedä, kumpi on pahempi. Kommandona vai pappakalsareilla.
Miten niin? Minäkin käytän niitä.
Naurakaa vain.
Maailma olisi parempi paikka, jos miehet antaisivat naisten nauraa itselleen.
Muttei kuitenkaan liikaa.
Gabriel valittaa aina, kun nainen nauraa liian lujaa elokuvissa.
- Niinkö? - Se on kylläkin ärsyttävää.
- Mennäänkö? - Mennään.
- Hei sitten. Olemme myöhässä. - Heippa.
- Muista sitten. - Hyvä on. Lupaan ajatella asiaa.
PYSÄKÖINTIMAKSU
Nimeni on Edna Souza. Kuinka voin auttaa?
Hyvää päivää.
Tilasin netin korjauksen päiviä sitten, mutta kukaan ei ole tullut paikalle.
Voisitko tarkistaa, miten asia etenee?
Edna?
Hyvää päivää. Soitit Brasilian johtavalle teleoperaattorille.
Arvostamme puheluasi. Näppäile asiakastunnuksesi.
Pedro Paulo sanoi olevansa huipulla.
Olen ollut samassa asemassa ja samalla palkalla kymmenen vuotta.
Nyt hän palkkasi sen tytön.
Kuunteletko minua lainkaan, Roberta?
Anteeksi. Minulla on hieman vaikeaa.
Tiago on deittisovelluksessa. Arvaa, mitä se tarkoittaa.
Hän on sinkku, jolla on puhelin.
Olen samassa sovelluksessa, eikä meistä tullut matchia.
Enää ei ole paluun mahdollisuutta. Ei sitten pienintäkään.
Oletko deittisovelluksessa?
Kuuntele tämä ääniviesti.
Emme puhu enää, joten…
Kuuntele.
Älä soittele enää mummilleni. Siitä on jo kuusi kuukautta.
Ääliö erottaa minut bestiksistäni. Miehet ovat kaikki samanlaisia.
Mistä lähtien hänen mumminsa on ollut paras ystäväsi?
Puhumme joka päivä. Vaihdamme reseptejä.
- Voisitko kuunnella minua edes hetken? - En voi…
- Hyi! - Mitä nyt?
- Ällöttävää! Älä katso! - Mitä tapahtui? Voi luoja!
- Hyi! - Avaa se. Haluan nähdä.
- Onko se postaus? - Yök.
- Mitä kävi? - Hetkinen.
Eikö hän sanonut lähettäneensä sen vahingossa?
En ole varma. Poikasi tekee minulle kepposia jatkuvasti.
Hän lähettää silti alastonkuvia, olipa kyse vahingosta tai ei.
Hän on sentään alaikäinen.
Ajat ovat nykyään toisenlaiset.
Se oli tyttöystävälle mutta päätyi vahingossa sinulle.
Toimituksen kokous.
Ruuhka ei enää kelpaa tekosyyksi. Tule.
Ehdotan kolmea isoa juttua ja kahta pienempää seuraavaan numeroon.
Kirjoitetaan äitien uupumuksesta ja yksinäisyydestä.
Myös vibraattoriseerumeita on kokeiltu.
Haluaisin aloittaa kokouksen sanomalla pari asiaa.
Anna valosi loistaa. Kokous on sinun.
Nytkö kokous vasta alkaa?
- Minähän puhuin… - Hetkinen.
Haluan aloittaa sanomalla, että on suuri kunnia olla täällä kanssasi.
Ostin lehteä, kun olin teini-ikäinen. Silloin sen sai vielä paperisena.
Muistatteko? En ole sentään niin nuori.
Ja kenen nimi löytyikään aina isoimpien juttujen yläreunasta?
Sinun, Bia.
Siksi on kunnia olla täällä kanssasi.
Kiitos paljon, Paloma.
Sanonkin tämän kaikella kunnioituksella.
Olet hieman jumissa 2000-luvun alussa.
Aivan. Emmehän edes tiedä, näemmekö seuraavaa vuosisataa.
Osaat tietenkin meikata, mutta miten on lehtien laita?
Kuulehan, Bia.
Painosten levikki on laskenut 57 prosenttia viiden vuoden aikana.
Luulette olevanne neroja, koska julkaisette digilehteä.
Totuus on, että laskua on tapahtunut 21-26 prosenttia vuodesta 2021 lähtien.
Miksi niin on käynyt? Keitä Mina+:n tilaajat oikeastaan ovat?
Yli 25-vuotiaita ylemmästä keskiluokasta.
Korkeakoulutettuja muttei akateemisia.
He välittävät juuri ja juuri siitä, että maailma olisi parempi paikka.
Juuri ja juuri.
Jos haluatte siis kirjoittaa siitä, että jääkarhu itkee maailmanloppua,
artikkeli ei saa olla tylsä tai pitkä.
Siitä pitääkin tehdä inhimillinen ja samaistuttava videopätkä.
Sen perään voi laittaa jutun seksuaalisimmista horoskooppimerkeistä.
Se lieventää sopivasti ahdistusta.
Jatketaan. Ehdottamani jutut ovat vaikuttavia etenkin Instagramin osalta.
Haluatteko haastatella Fê Nobrea avoimeen suhteeseen liittyen?
Haluan.
- Pitää pyytää lainaus. - Minunko?
Kahden sivun haastis on ajanhukkaa.
Laitetaan rivillinen tekstiä kolmen sekunnin videon yläpuolelle.
Videolla Fê Nobre suutelee miestään ja kääntyy sitten suutelemaan naista.
Siinä se. Kolmen sekunnin video.
Ei viittä sivua tylsää jaarittelua.
Kirjoita tuo ylös.
Infotainment on nyt trendikästä. Se on tiedon ja viihteen yhdistelmä.
Julkaisemme silti digitaalista lehteä, jossa on oikeaa sisältöä.
Lukijakunta koostuu fiksuista naisista.
Mikä lukijakunta?
Pedro Paulon mukaan lehti kyykkää parissa kuukaudessa.
- Miten niin? - Kyykkääkö?
Anteeksi. Sanoinko tosiaan niin?
- Sanoit. - Hitto.
Anteeksi, Bia. Voin vain kuvitella, miten vaikeaa tämä on sinulle.
Sanon tämän rakkaudella. Olen täällä sinun tukenasi.
Aivan. Paloma on kohdeyleisöämme, ja häntä kannattaa kuunnella.
Anteeksi. Tuota…
Minulla on jotenkin huono olo. Oksettaa.
Vedän henkeä. Verenpaine romahtaa.
- Bia! - Voi luoja!
- Sano jotain. - Bia.
- Hei. - Hitto. Säikähdin.
Oletko kunnossa?
En.
- En ole kunnossa. Tarvitsen… - Tuota…
- Hetkinen. - Hengittele.
Anteeksi.
Menen hänen mukaansa. Bia.
- Hakekaa hänelle vettä. - Selvä.
- Vähennetään palkasta. - Odota.
Vanhuus ei tule yksin.
- Miten jakselet? - Kamala olo.
Minun pitäisi mennä lääkäriin.
Olo on ollut jotenkin outo. Päänsärkyä, rintakipua ja hengenahdistusta.
Itkukohtauksia.
Teini-ihastukseni menee naimisiin. Siksikö minusta tuntuu tältä?
- Äläs nyt. - Siksikö?
Olet edelleen nuori.
Teini-ihastus kuulostaa kamalalta.
En ole taiteilija kuten Antônio, mutta olen silti hurmaava.
Enkä minä tyylikäs kuten Valentina. Pyörryin kesken töiden.
- Olemme melkoinen pari. - Älä muuta sano.
Mennään. Muuten he luulevat, että meillä on suhde.
Tule.
Kannattaa hengitellä.
- Voinko jutella kahden Bian kanssa? - Ilman muuta.
- Kiitos. - Anteeksi.
Kuule, Paloma. Anteeksi, että lähdin kokouksesta noin vain.
Voin nyt paremmin.
Voimme jatkaa kokousta. Kutsun kaikki paikalle.
Älä kuvaa minua.
En kuvaakaan. Vilkaise puhelintasi. Lähetin sinulle sijainnin.
- Varasin sinulle ajan Jumalatar Pimpsalta. - Jumalatar Pimpsalta?
Tiedän, ettet pidä siitä,
että esihenkilösi on meikkivaikuttaja, joka käskee sinun tehdä asioita.
- Käsken sinua silti menemään. - En sanonut niin.
Luulet, että tiedän vain meikeistä.
Katsotko ikinä videoitani? Kannattaisi.
Tajuaisit, mitä Gabriel tekee sinulle.
Gabrielko?
Mitä hän minulle tekee?
Seksistin tunnistaminen on helppoa.
Mutta entä velimiesfeministin?
Tunnistatko myrkyllisyyden siinä kiltissä miehessä,
joka vaikuttaa täydelliseltä saaliilta?
Siinä miehessä, josta et pääse yli ja joka tekee olosi kurjaksi.
Hän tuntee feminismin termit, mutta ne toimivat aina hänen edukseen.
Hän sanoo itseään itsetietoiseksi.
Hän pyytelee anteeksi naisilta itsensä ja kaikkien miesten puolesta.
Hän pitää naurustasi, mutta liika nauraminen ei ole naisellista.
Hän sanoo sinua kauniiksi ja väittää, ettet tarvitse meikkiä.
Paljon onnea vaan
Paljon onnea, rakas Tommy
Paljon onnea vaan
- Kauan eläköön Tommy! - Eläköön!
Puhalletaan kynttilät. Yksi, kaksi, kolme…
Ei, kulta. Puhalla ne!
Puhalla ne, höpsö. Se ei osaa.
Autan sinua. Yksi, kaksi, kolme…
Niin sitä pitää!
Kuule, sisko. Älä ole surullinen, vaikkei sinulla olekaan karvavauvaa.
- Siksikö sinua surettaa? - Ei tietenkään.
Minulla on poikapuoli, joka on kesyttämätön karvakasa.
Haittaako, jos lähden aikaisemmin?
En saanut viime yötä unta, ja töissä oli aivan kamala päivä.
Vaikea päivä. Haluatko jutella?
Olen aina tukenasi kaikessa.
Tiedän. Ei tänään. En halua pilata tärkeää päivää.
Minäkin tiedän, että voin luottaa sinuun tilanteessa kuin tilanteessa.
Olet söpö, senkin kaunokainen!
Mitä haluat, kaunokainen?
Pienen palveluksen vain. Lähden puhumaan konferenssiin.
Olen siellä vain kaksi päivää. Voisitko pitää sen aikaa huolta Tommysta?
- Totta kai. - Hienoa. Kiitos.
Milloin haen sen?
Et voi hakea sitä. Tommyn pitää olla täällä.
Miksi?
Se stressaantuu autossa todella pahasti.
Se tekee tilanteesta minulle hankalan. En voi jäädä tänne Tommyn kanssa.
Etkö?
- Mutta kuka sitä sitten vahtii? - Voin kyllä jäädä.
- Niinkö? - Niin.
Kiitos. Olet rakas.
Kerron sen lääkkeistä.
Tommylla on muutama juttu, joista pitää huolehtia.
Sillä on kilpirauhassairaus, jota varten on oma lääkkeensä.
Sillä on ollut lisäksi ummetusta, joten sille pitää laittaa peräpuikko.
- Tarvitseeko se peräpuikkoja? - Älä viitsi. Lisäksi on kukkaisuutetta…
Eivätkö he taaskaan vastaa?
- Uskomatonta. - Siinä Bia onkin.
Hei! Oletko sinä Bia?
Soitit meille 83 kertaa siitä, ettei nettiä ole tultu korjaamaan.
- Kiva tavata. - Vihdoinkin.
- Nettini on ollut poikki kymmenen päivää. - Niin. Vihdoinkin.
- Olen täällä nyt seitsemättä kertaa. - Mieheni sanoi, ettei kukaan ole käynyt.
Kukaan ei ole päästänyt sisään.
Mitä nyt? Oletko kunnossa?
- Onko kaikki hyvin? - On.
Pärjään kyllä. Seuraa minua.
Mitä tapahtui?
Mieheni unohti maksaa laskun, joten yhteys katkaistiin.
Maksoin laskun, mutta se ei silti toimi.
Tarkoitin sydämentykytyksiäsi.
Sinulla on silmäpussit. Näytät surkealta.
Kaulasi suoni poksahtaa pian.
En haluaisi sekaantua muiden asioihin.
Elämäni alkoi mennä eteenpäin, kun…
Miten sen sanoisi?
Eräs nainen astui elämääni.
Ei tässä mitään. Kiitos kysymästä.
- Oletko kuullut Jumalatar Pimpsasta? - Jumalatar Pimpsastako?
- Kuulen hänestä nyt toista kertaa. - Tietenkin.
Jumalatar Pimpsa osaa ottaa yhteyttä, kun sitä eniten tarvitsemme.
Kas niin. Nyt netti taas toimii.
Ilmoita, jos ongelmia ilmenee.
Mahtavaa.
Voi luoja.
- Anteeksi. - Ei se mitään.
Kukaan ei ole tehnyt mitään puolestani aikoihin.
Tiedän. Kuulehan.
Jos mies sotkee yhden naisen netin, se vaikuttaa meihin kaikkiin.
Nimmari alle.
Kulta.
Anna tulla.
Korjaaja on käynyt täällä monta kertaa.
Sinun pitää tarkkailla ovikelloa ja ovipuhelinta.
- Kävitkö kaupassa? - En.
- En tajua. - Tajuaisit, jos olisit taiteilija.
Luovuutta ei saa keskeyttää mikään.
Olen miehesi. Palkkaa avustaja, jos sellaisen haluat.
Katsopa tätä. Luovuuteni palaa vihdoin.
Minulla oli tänään rankkaa töissä.
Olen kokenut kovia.
- Minua oksetti tänään. - Ei nyt, Bia.
Olen luomisvimmani huipulla. Jutellaan myöhemmin. Jooko?
Huomenta.
Tuota…
En ole oikeastaan varannut aikaa.
Voisinko silti tavata lääkärin?
Hän on matkoilla.
Miten niin matkoilla? Lähtikö hän kertomatta potilailleen?
- Hänen oli pakko. - Vai niin.
Kuule.
Tarvitsen lääkkeeni. Voisitko kirjoittaa reseptin?
Ikävä kyllä en.
Tarvitsen erään tietyn lääkkeen. Etkö voi kirjoittaa edes yhtä reseptiä?
Siihen tarvitaan lääkärin leima.
Ja varmaan allekirjoituskin.
Aivan.
- Saanko edes yhden? - Ikävä kyllä et.
Selvä.
Auts!
JUMALATAR PIMPSA
Ei voi olla totta.
Paikka löytää minut jatkuvasti.
Tervetuloa, Bia.
Hauska tavata.
Hei.
Jopas. Tuntuupa erityiseltä.
Mistä tiedät nimeni?
- Sehän on varauksessa. - Niin tietysti. Aivan.
Mikä vointisi on?
Tuota…
Minäpä halaan sinua.
Pidän sinusta huolta. Tulehan.
- Tee olosi mukavaksi. - Kiitos.
Istu alas.
Mitä täällä oikeastaan tapahtuu?
- Tiukat hartiat. - Niin.
Ne johtuvat itsemyötätunnon puutteesta.
Ne saavat aikaan sydämentykytystä ja rintakipua.
Alaselkä on tulehtunut.
Sinun on vaikea päästä eteenpäin ja sanoa, mitä todella ajattelet.
Vatsasi on turvonnut. Oletko käynyt vessassa?
- En. - Vai niin.
Ummetus kielii siitä,
ettet osaa päästää irti siitä, mikä ei enää palvele sinua.
Kaikki jää tänne jumiin.
Tummat silmänaluset.
Kuiva hengitys. Tummuus tarkoittaa unettomuutta.
Et saa nukuttua hyvin, kun nielet niin paljon paskaa.
Juurichakrasi voi huonosti.
Siksi sinua itkettää suihkussa, etkä tiedä, mistä se oikein johtuu.
Navan lähellä on kyhmy. Samoin nivusissa.
Et ole saanut kunnon orgasmia hetkeen.
Yhteentoista kuukauteen, kahdeksaan päivään ja viiteen tuntiin.
Onko siitä niin kauan?
Minäpä korjaan asian.
Jumalatar Pimpsa.
Pelkkä huijari.
PEDRO PAULO: VAUHTIA! OLET AINA MYÖHÄSSÄ!
Puhelimeni!
Hän vei puhelimeni!
Puhelimeni! Auttakaa!
Hän vei sen!
Oletko hullu? Anna puhelimeni takaisin!
Anna se takaisin!
- Veit puhelimeni! - Odota!
- Anna se takaisin! - Sattuu! Lopeta!
- Soitan poliisit! - Puhelin tänne ja vähän äkkiä!
- Anna puhelimeni! - Anteeksi!
Tässä! Ota pois vain.
Mahtavaa!
- Onko sinulla hetki aikaa? - Mitä hittoa?
Haluan parkkipaikkani takaisin.
Parkkipaikkasi oli tervetuliaislahjani Palomalle.
Päätös pitää. Kävely tekee hyvää. Samalla pudotat muutaman kilon.
- Mikset antanut hänelle omaasi? - Oletpa sinä itsekäs.
- Olenko muka? - Olet.
Keksin kuitenkin ratkaisun, jos asia hiertää sinua noin pahasti.
- Hienoa. - Muuten Paloma tuntee itsensä hölmöksi.
- Hölmöksi? - Niin.
- Minä tässä tunnen itseni hölmöksi. - Miksi?
Yläpuolellani ei ollut ketään. Paitsi sinä, koska olet lehden omistaja.
Silti annoit parkkipaikkani sille tytölle!
Äläs nyt.
Tuo on takuulla Jumalatar Pimpsan tekosia.
- Elämäsi ainoa sisältä on flirttailu. - Mistä oikein puhut?
Olen tehnyt sinunkin työsi jo vuosia, mutta palkkani on aina pysynyt samana.
- Syy ei ole minun. Digilehtimarkkinat ovat… - Anna tulla vain.
Ajat ovat nyt haastavat.
Ihanko totta? Siksikö ostit BMW:n?
Se on henkilökohtainen uhraus, jonka joudun tekemään.
Tällä alalla tärkeää on se,
että onnistuu luomaan mielikuvan menestyneestä yrityksestä.
Luuletko, että alaisia on helppo hallita, kun on itse suurennuslasin alla?
Luuletko, että nautin tästä?
Naura vain. Teen sen yrityksen ja teidän kaikkien puolesta. Myös sinun.
- Vai että hallita. - Juuri niin.
- Mitä? - Pedro Paulo.
Elämäsi on pelkkiä ravintolaillallisia kaltaistesi säälittävien tyyppien kanssa.
- Hetkinen. - Sinä et hallitse edes annoskokojasi.
- Eikö niin, pömppömaha? - Lopeta heti!
Puhutaan suoraan, senkin rahastovauva.
Pikku perillinen.
- En voi sille mitään. - Perit omaisuutesi.
Paiskin töitä isäni yrityksen eteen.
Isäsi paiski töitä. Levätköön rauhassa.
- Älä puhu hänestä. - Ehkei sittenkään rauhassa.
Hän oli varmaan seksistinen ja tyhmä, kun kasvatti kaltaisesi katastrofin.
Opiskelit liiketaloutta oikeasti siksi, ettet tiennyt, mitä muutakaan tekisit.
Olin vasta 35-vuotias.
Olen pelastanut sinut sponsoreilla vuosia!
Et kunnioita ketään. Olet säälittävä!
- Olet suorastaan… - Rauhoitu nyt.
Tiedän, mikä ongelma on.
PMS.
- Mitä? - PMS tekee naisista hulluja.
Ettekö jopa synkronoidu keskenänne?
Minulla ei ole se aika kuusta,
senkin ääliö!
Vaihdevuodet sitten.
En tiedä, milloin ne alkavat.
Mitä oikein teet? Tule takaisin.
- Lähdetkö? - Lähden.
- Miksi? - Lähden.
Onnea jatkoon, Pedro Paulo.
Jatka samaan malliin feministien lehden seksistisenä ja ikärasistisena omistajana.
- Hervotonta! Teet konkurssin viikossa. - Hetkinen nyt.
Viikossa!
Mina+:n toimituksessa tapahtuu.
Kielsin kuvaamasta minua!
- Mieletön asenne! Mahtavaa. - Niinkö?
Kävit siis siellä. Hän on uskomaton.
Jätä minut rauhaan! Kuvaaminen on viime vuosikymmenen juttu.
Onnea, Bia. Läpäisit kokeen.
Minkä kokeen? En ymmärrä.
Arvaa mitä. Ei kiinnosta.
Mitä?
Mahtavaa.
Mitä olen mennyt tekemään?
Mitä tapahtui?
Mitäkö tapahtui? Sain tarpeekseni.
Sain tarpeekseni tubettajista, hashtagaajista, vaikuttajista ja…
En jaksa enää nöyristellä ja miellyttää tyhmiä ihmisiä!
Hengitä. Sinulla on paniikkikohtaus.
- Älä koske minuun! - Mikä sinua vaivaa?
Mikäkö minua vaivaa? Minulla on laskuja maksettavana!
Minulla on läpeensä laiska aviomies,
sisko, joka puhuu kuin pikkulapsi pyytäessään palvelusta,
ja ääliöpomo, joka ei anna lisää palkkaa.
- Ja sinä. - Minäkö?
Niin. Et pane minua etkä jätä rauhaankaan.
Itsehän sinä jätit minut.
Olimme vasta teinejä. Annoin sinulle tuhat tilaisuutta,
mutta jauhat aina siitä, ettet pidä itsenäisistä naisista.
Mitä sitten tunsin, kun halasimme?
Bia!
Mikä sinua riivaa? Ethän sinä koskaan… Miksi puhut tuollaisia?
Koska se on totuus.
Totuus ei ole aina tyylikäs, viimeistelty ja kainosteleva kuten Valentina.
Se on totuus.
Sydämessäsi on kuitenkin jäljellä se ripaus patriarkaattia,
jonka vuoksi valitset aina Valentinan.
Miksi ihmeessä pidät Valentinaa kainostelevana?
Valentina sattuu vain olemaan suloinen, kohtelias ja kiltti nainen.
Hei, kulta.
Noillako sanoilla kuvailisit minua?
Niillä minäkin kuvailisin sinua.
Outoa. Niin minäkin sinua.
Gabriel kuvaili sinua juuri niin,
kun olin hermoromahduksen partaalla, koska hän ei siivonnut jälkiään.
Minun pitäisi kuulemma olla herttainen, kohtelias ja kiltti kuten Biakin.
"Hän elää sovussa miehensä kanssa."
Minulle riittää.
Yritin ymmärtää ja auttaa teitä, mutta olen saanut tarpeekseni tästä.
Hei.
- Miksi seuraat minua? - Haluan tietää, mikset anna minulle tietä.
- Miksi minun pitäisi? - Se kuuluu hyviin käytöstapoihin.
Paskat käytöstavoista, idiootti.
Lähde itse kotoasi aiemmin, jos et halua minun tukkivan tietäsi.
Ja häivy täältä, ennen kun hakkaan sinut.
Mikä helvetti sinua riivaa?
Minua riivaa se,
että joudun katsomaan persenaamaasi ja kertomaan, että olet säälittävä paska.
Vanhempasi ja ystäväsi inhoavat sinua. Inhoat jopa itse itseäsi.
Siksi saastutat ilmaa jatkuvasti persenaamallasi ja luulet,
että pröystäilevä koslasi tekee sinusta muita paremman.
Ei tee. Olet pelkkä paskakasa.
Ketään eivät kiinnosta korusi, talosi tai rahan kyllästämä lärvisi.
Ihmiset haluavat vain töihin ja kotiin, koska heillä on oma elämä.
Sinä luulet, että sinullakin on, mutta olet pelkkä säälittävä paska.
En tiedä, mitä Jumalatar Pimpsa teki.
Olen ihan kunnossa, mutta hurjistun, jos joku ärsyttää minua.
Ole varovainen. Katsoin hänen somensa, eikä hänellä ole lainkaan seuraajia.
Teen asioita, joihin en tiennyt pystyväni.
Yhtäkkiä kerroin Pedro Paulolle, miltä minusta ihan oikeasti tuntuu.
Kaikki tuli mieleeni siinä hetkessä.
Ajatella. Minä järjestin kohtauksen.
Minun ei pitäisi pystyä moiseen.
- Roberta. - Niin? Anteeksi.
Tiago uhkasi estää minut. Ja estikin.
- Kamala ääliö! - Ole kiltti ja kuuntele.
Katso minua silmiin, kun puhun sinulle.
- Roberta. - Niin?
- Kuunteletko? - Kuuntelen. Anna tulla.
- Mitä sanoin? - Anna tulla.
Ei. Mitä sanoin äsken?
Minullakin on vaikeaa. Anna se takaisin.
Anna se tänne.
Nyt kuuntelet.
Et koskaan katso minua silmiin, kun puhun sinulle ongelmistani.
Keskityt aina vain omiin ongelmiisi.
Totuus on, että välität vain itsestäsi.
Ihan kuin vain sinulla olisi ongelmia.
Ihan kuin vain sinä olisit yksinäinen ja kaipaisit ystävää.
Mutta arvaapa mitä.
Kukaan ei jaksa sinua.
Olet itsekeskeinen, hemmoteltu ja itsekäs.
Mitä aiot? Jätätkö minut tai blokkaatko niin kuin Tiagokin teki?
Olen niin typerä.
Mahtavaa. Taas puhumme sinusta.
Hyvä on. Hänen mumminsa poisti eston. Onko se jokin merkki?
Ole kiltti.
Bia!
Miksi teit noin? Maksan tuosta edelleen.
Roberta!
Saat luvan kuunnella minua, kun puhumme seuraavan kerran.
Jumalauta!
Antônio. Poikasi on tehnyt olohuoneestani sotatantereen.
- Mene puhumaan hänelle! - Juhlitaan. Luovuuteni on taas palannut.
- Puhun sinulle. - Niin minäkin sinulle.
Rentoudu. Olet aivan liian kireä.
Auta minua rentoutumaan opettamalla pojallesi tapoja.
Hyvä on. Silti on uskomatonta,
kun taiteilijan luovuus palaa viiden vuoden hiljaiselon jälkeen.
Katso.
Voit palata maalauksen pariin myöhemmin.
- Et edes katsonut. - Keskity. Puhun sinulle.
- Poikasi lintsaa taas koulusta. - Mitä sitten? Hän on nuori aikuinen.
- Etkö tehnyt samaa hänen iässään? - Toimettomuus ei ole tekemistä.
Toimettomuus on elämän pohtimista.
Antautumista, irti päästämistä ja rentoutumista.
Elämän ei tarvitse olla kireää, tylsää ja harmaata. Rentoudu.
Hyvä on. Minäpä rentoudun.
- Hyvä. - Sitäkö sinä haluat?
- Haluan. - Hyvä on sitten.
- Noin. - Sitä siis haluat.
- Ole kiltti. - Minäpä sitten rentoudun.
Olen nyt äärimmäisen rento. Vau.
Olen niin rento, että muutun eläimeksi,
joka ei viitsi maksaa laskuja eikä varsinkaan käydä ruokakaupassa.
- Arvasin. - Olen eläin kuten sinä.
Älä aloita. Minun tässä pitäisi valittaa.
- Anna tulla vain. - Muistatko, millainen suhteemme alku oli?
Olimme läheisiä, ja seksi oli mahtavaa. Olit hulluna minuun.
- Nyt puhun minulle kuin veljellesi tai… - Pojalleni.
- En aikonut sanoa niin. - Kuulit oikein.
Tekisin näin vain poikani tähden,
mutta vain neljävuotiaaksi asti, sillä viisivuotiaskin on sinua avuliaampi.
- Nyt riittää. - Kolmevuotias maalaa sinua paremmin.
- Mitä? - Taiteesi on pelkkiä viivoja.
Mistä sinä oikein puhut? Et tiedä mitään taiteesta.
En tuhlaa aikaani selittämällä, että ne eivät ole pelkkiä viivoja.
Kolmen yksinkertaisen viivan takana on valtava määrä tuskaa.
Tuskaako? Ihanko totta?
Minäpä tunnen tuskaa täällä, kun kannan sinua taakkana selässäni.
Olen maksanut vuokran vuoden ajan, koska et ole inspiroitunut hakemaan töitä.
Tämä on työni.
Lisäksi joudun sietämään sitä, että vetämätön poikasi asuu täällä.
Hänen äitinsä toimitti hänet tänne, koska ei sietänyt poikaansa.
Ja nyt saa luvan riittää.
- Mitä tarkoitat? - Minäpä kerron. Kuuntele tarkkaan.
- Häivy kodistani. - Mitä?
Ja vie tuo helvetin vetelys mukanasi.
Hän ei tarkoittanut tuota, Nicolas.
- Miksi puhut lapselle noin? - Eikö hän olekaan nuori aikuinen?
- Sanoin ainoastaan totuuden. - Voisimmeko nyt vain rauhoittua?
Rauhoitutaan. Tämä on turhaa.
Riittää jo. Tiedän, mistä on kyse.
- Saanko kysyä? - Anna tulla.
- Lupaa, ettet suutu. - Olen jo vihainen.
- Lupaa, ettet suutu enempää. - Kysy pois vain.
Se aika kuusta?
Miksi naisen kiukku selitetään aina sillä,
että hänellä on muka se aika kuusta?
- Ajatus on järjetön. - Eikä ole.
Tiedämme molemmat, miten herkillä olet siihen aikaan kuusta.
Siinä ei ole mitään kummaa.
- Vai että herkillä. - Niin juuri.
Olen todella herkillä. Niinkö? Siinäpä vasta kaunis sana.
Herkkyys. Yksi taiteilijan lempisanoista.
Minäpä näytän sinulle.
- Täältä pesee. - Lopeta. Ihan oikeasti.
Näytän sinulle herkkyyteni.
- Mitä teet? - Minäpä näytän.
Nyt ei naurata. Lopeta!
- Olen herkkä! - Mitä helvettiä?
- Upeaa! - Mitä teet?
- Olen taiteilija! - Ole kiltti.
- Tuo on koko elämäni! - Suttaan elämäsi.
Kannattaa olla valmiina. Minulla on näyttely parin tunnin päästä!
Lopeta, Bia!
Silmäni!
Herkkä!
- Asunto oli mahtava, isä. - Hän rauhoittuu kyllä. Se aika kuusta.
Minulla ei todellakaan ole se aika kuusta!
Mennään, ennen kuin kamat lentävät.
- Toitko kristallin? - Minkä? Minulla on asiaa Lauralle.
- Tarkoitatko DJ Laurexia? - Niinpä tietysti. Tarkoitan DJ:tä.
- Etkö kompastunut minuun toissapäivänä? - Anteeksi. Päästä ohi.
Laura!
Anteeksi.
Laura!
ILMAINEN WIFI SALASANA: BIA12345
Ei ihme, että nettini on hidas.
Laura!
Kuulokkeet pois. Kuuntele. Nyt et lue huulilta.
- Minun täytyy nukkua. - Mitä?
Aion nukkua tänä yönä. Onko selvä? Teen sen eteen ihan mitä tahansa.
- Niinkö? - Niin.
Kuten mitä? Soitatko poliisit?
Mikä meininki, kytät?
Vai soitatko taloyhtiön puheenjohtajalle?
Hänkin sattuu olemaan täällä!
Vai soitatko sittenkin ovimiehelle?
Varo, Hélio! Viimeksi sinut piti kantaa.
Vai soitatko apulaisjohtaja Rosanelle? Hänellä on näköjään kieli kurkussa.
Näen kyllä.
Kuuntele. Minulla on todella outo olo.
Pelkään itseäni. Laita siis musiikki hiljemmalle.
Täältä tulee droppi!
Laura!
Eikä. Hiton epäreilua.
- Hemmetin psyko! Nämä ovat vain bileet. - Rauhoitu vähän!
"Nämä ovat vain bileet."
- Mitä? - Mene kotiin, kalkkis!
Oikeasti. Anteeksi vain.
Nappulat ovat taas kaakossa!
Anteeksi.
ETANOLI
- Toitko kristallin? - Toin jotain parempaa.
Mikä tuo on?
Ei! Mitä helvettiä, Bia? Hemmetti! En ole vielä maksanut tästä!
Mitä hittoa teet?
Älä!
Laitan musiikin hiljemmalle. Noin. Nyt sitä hädin tuskin kuulee.
Ei!
- Jumalauta! - Mene kotiin, senkin hullu!
Hei, kaikki. Nyt on aika lähteä.
Bileet ovat ohi. Vai haluaako joku tästä?
Mitä, söpöläinen? Älä uhkaile minua.
Katsokaapa tätä.
Vieraille tuli paha mieli.
Vipinää kinttuihin! Bileet ovat ohi.
- Ihan oikeasti. - Missä puhelimeni on?
Laura.
- Laita se pois. - Mitä?
Ei!
Tämäkö?
- Ei. - Etkö pitänyt siitä?
- Katsotaanpa. - Laita se pois.
Katsotaanpa.
- Laita se pois. - Voi sinua.
Uhkailetko tosiaan asunnossa, jossa asuu kahden lapsen äiti?
- Täällä asuu lapsiperhe. - Voi sentään.
Mene nukkumaan. Sillä selvä.
Sinun täytyy herätä aikaisin tekemään se helvetin ruma nuttura.
Kissa!
BÁRBARA: HEI, SISKO!
KAKSI VASTAAMATONTA PUHELUA
BÁRBARA: KAMALA IKÄVÄ TOMMYA!
GABRIEL: SOITA MAHDOLLISIMMAN PIAN
BÁRBARA: MEIDÄN PITÄÄ JUTELLA
BÁRBARA: TULEN PIAN KOTIIN
BÁRBARA: MISSÄ OLET?
Tommy.
Tänne, kisu.
Missä se kissa on? Tule tänne.
Hei! Tommy.
Tulehan.
Hei, Tommy.
Tule tänne, senkin laiskimus.
Ei.
Ei hemmetti.
Eikä.
Hitto.
- Melkoinen yllätys, sisko! - Älä muuta sano. Palasitpa nopeasti.
Miten kultaseni voi? Oliko äitiä ikävä?
- Miten reissu meni? - Hyvin. Anna poikakultani minulle.
- Pikkuinen kaipasi sinua kovasti. - Anna se minulle.
Olet varmaan väsynyt. Mene vain suihkuun ja pura laukku.
Saat kissan sitten.
Olen todella väsynyt, mutta haluan haistaa sen niskaa.
Tiedät hyvin, ettei se päde kissoihin.
Se viihtyy sylissäni hyvin. Anna minun pidellä sitä vielä hetki.
- Anna kissani. - Millainen sää Porto Alegressa oli?
Millaista väkeä siellä on?
Anna kissa tänne. Käyttäydyt kuin hullu.
Tule tänne, pikkuinen kultaseni.
Tommy.
Hetkinen.
- Tommy. - Olen pahoillani.
- Löysin sen noin. - Miten niin?
- Mitä teit sille? - En tehnyt sille mitään.
Onko Tommy kuollut?
- Annoitko sille lääkkeet? - Unohdin.
Unohditko antaa sille lääkkeet?
Mikset sanonut, ettet pärjää? Olisin pyytänyt jotakuta toista.
Ketä muka? Olen hoitanut ongelmasi koko elämäsi ajan.
Onko Tommy ongelma?
- Sinulle ei voi sanoa ei. - Tapat siis mieluummin Tommyn.
Mitä? En minä sitä tappanut.
Hyvä on. Mokasin. En antanut sille lääkkeitä.
Älä nyt viitsi. Se on kissa eikä lapsi.
Anteeksi kuinka?
Anteeksi.
Tiedän, että olen sinusta säälittävä. Kaikilla ei ole upeaa elämää.
Kaikilla ei ole komeaa taiteilijamiestä, kauneutta tai työpaikkaa lehdessä.
Anteeksi, että olen vain ihminen, jolla sattuu olemaan rakas lemmikki.
- En tarkoittanut sitä. - Mitä sitten tarkoitit?
Arvaa mitä.
Sinä tosiaan olet säälittävä.
Katso asuntoasi.
Se on tapetoitu kissakuvilla. Kissalla on niissä vaatteet päällä.
Kissat ja ihmiset eivät ole sama asia.
Jumalauta. Kissasi oli vanha ja kuoli. Se ei ole mikään maailmanloppu.
Hemmetti. Olen pahoillani. En edes tajua, mitä puhun.
- Olen pahoillani. - Miten kehtaat sanoa minulle noin?
Olen siskosi.
Tiedät, että pidän enemmän eläimistä, koska ihmiset ovat hemmetin julmia.
- En uskonut, että voisit olla… - Ihminen.
Viimeinkin.
Niin.
Siinä se. Minäkin olen vain ihminen.
Tajuatko, kuinka monta vuotta olen yrittänyt olla herttainen,
suloinen, fiksu ja kiltti robotti?
En saanut mitään kiitosta.
Sain ainoastaan patalaiskan miehen, kusipääpomon ja yksipuoleisen ystävyyden.
Ja sinut. Lemmikkiäidin.
Anteeksi.
- Häivy täältä. - En tarkoittanut tuota. Anteeksi.
Häivy silmistäni! Ala laputtaa!
Bia.
Onko kaikki hyvin?
Ei.
Sinun pitää kumota se, mitä teit minulle.
En tehnyt mitään. Teit sen itse.
Enkä tehnyt. En ole tällainen.
Miksi hieronnalla oli tällainen vaikutus? Minulla ei ole tapana raivota muille.
Pelko saa joissakin aikaan sen,
että he piilottavat pehmeän, inhimillisen ja rauhallisen puolensa.
Sinä olit kuitenkin vähällä sairastua,
koska kaikki se kiukku, viha ja turhautuminen kasautuivat sisälläsi.
Hyvä on. Ymmärrän.
Tarvitsen silti ystäviäni ja työpaikkaani.
Haluan taas tukahduttaa kaiken.
Sillä tavalla elämässä selviytyy, ja niin minä haluan elää.
Onko rintakipu poissa?
On.
Entä ahdistus, unettomuus, sydämentykytykset,
itkukohtaukset suihkussa,
rintakipu, särky, ummetus ja epätoivoinen lääkityksen tarve?
Miten on?
Ne ovat kaikki poissa.
Miksi sitten valitat? Voit taas hyvin.
Enkä voi.
Satutan minulle rakkaita ihmisiä.
Ihmiset eivät kestä totuutta. He eivät vain ole siihen valmiita.
Se on elämää. Pyydät vain anteeksi, ja elämä jatkuu.
Ei.
Haluan olla sellainen kuin aina ennenkin.
Se on vaikeaa. En voi tehdä sitä.
Ole kiltti. Sinun pitää korjata se, mitä ikinä minulle teitkin.
En tehnyt sinulle mitään. Teit sen itse.
Sait tämän kaiken aikaan itse. Taisit sitä paitsi nauttia siitä.
Tavallaan.
- Etkö aio sanoa mitään muuta? - Sanon vielä yhden asian.
Olet etusijalla.
Sinä itse olet aina etusijalla. Muista se.
ANTAISITKO MINULLE KODIN?
Mikä ettei.
Mene vain.
Kuka siellä?
Hei. Siskosi täällä.
Minulla ei ole enää siskoa.
Avaa ovi. Toin sinulle jotain.
Minua ei kiinnosta, ellet palauta kissaani elossa.
Avaa ovi, Bárbara. Tähän menee vain pari minuuttia.
- Enkö pääse sisään? - Kunnioitan Tommyn muistoa.
- Mikä tuo ääni oli? - Tuota…
Siitä halusinkin puhua kanssasi.
Tiedän, ettei tämä korvaa Tommya. Hankin kuitenkin sinulle tällaisen.
Voi luoja. Olet kamala kusipää.
Lemmikit eivät ole mitään esineitä. Uudella ei voi korvata vanhaa.
Tiedän, ettei se toimi niin, mutta katsoisit nyt edes sitä.
En suostu katsomaan sitä.
Voi luoja. Olet kamala paskiainen.
Onpa se suloinen!
Voi luoja. Tule heti äidin syliin.
Anteeksi, kulta. Täällä saat suunnattomasti rakkautta.
Hyvänen aika.
Katso. Se suorastaan halaa minua.
- Se on suloinen. - Niinpä.
Olen pahoillani.
Anteeksi. Puhuin sinulle todella rumasti.
Olen pahoillani Tommyn takia. Minulla on syyllinen olo. Olen ääliö.
Olen pahoillani. Olet minulle rakas.
Eläinlääkäri itse asiassa kävi täällä.
Tommy sai kuulemma sydänkohtauksen, koska oli ylipainoinen.
Olen pahoillani.
Syy on siis oikeastaan minun mutta myös sinun, koska et ollut täällä.
Totta.
Olet edelleen kamala ihminen, mutta olet siitä huolimatta siskoni.
Olet minulle aina rakas.
Meille molemmille.
- Kiva kuulla. - Emme ikinä käy tädillä.
- Hän on hirviö! - Tuo ei ole totta.
- Totta se on. - Eikä ole.
- Jäätkö hetkeksi? - En voi.
- Minulla on tärkeää menoa. - Selvä.
Tulen myöhemmin.
Sano heipat tädille.
- Hei sitten. - Heippa, täti.
Hei, kultaseni.
Ei voi olla totta. Mahtavaa.
- Kaipailimmekin sinua juhliin. - Juhliinko?
- Juuri niin. - En näe mitään syytä juhlaan.
Lehti menee pian konkurssiin, kun Pedro Paulo hoitaa asiat ilman minua.
Lähde siis hyvän sään aikana.
Tulin itse asiassa irtisanoutumaan. Mitä papereita minun pitää allekirjoittaa?
Vaikka mitä. Papereita on paljon, mutta ne ovat ylennystäsi varten.
Läpäisit kokeen. Olet liikekumppanini.
- Missä Pedro Paulo on? - Ostin lehden ja annoin hänelle potkut.
Eikä.
Mitä? Se on mahdotonta!
Sijoittajathan ovat kaikki vanhoja ja seksistisiä miehiä.
Miten sait heidät mukaan?
Toimituksen naiset kävivät Jumalatar Pimpsalla.
Kaikki tekivät valituksen Pedro Paulosta. Johtoporras oli sen jälkeen suostuvainen.
Mitä siis sanot? Oletko mukana vai et?
Ensinnäkin olen otettu tarjouksesta.
Lisäksi minua hävettää myöntää, että tuomitsin sinut tuntematta.
Olen siitä pahoillani.
Olen kuitenkin sitä mieltä, että ajattelemme asioista eri tavoilla.
Tarvitsen kaltaisesi naisen, joka uskoo kahta riviä pidempiin juttuihin.
Ja vaatii syväluotaavia haastatteluja.
Olemme lyömätön kaksikko. Mitä sanot?
Hyvä on. Lupaan harkita asiaa.
Videoistasi minun on sanottava se, että ne ovat loistavia ilman ääntä.
Ei! Hetkinen!
- Anna minun kuvata tämä. - Arvasin. Ei.
Laita se pois.
- Älä. - Paloma.
Voinko jutella Bian kanssa?
Anteeksi.
Gabriel.
- Mitä nyt? - Hetkinen. Odota.
Anteeksi siitä, mitä sanoin aiemmin.
En kadu sanojani lainkaan, mutta äänensävyni ei ollut sopiva.
Haluan myös sanoa, että toivon sinulle ja Valentinalle onnea.
- Hyvä on. - Saitko sinäkin potkut?
En.
Saan kuulemma pitää työpaikkani, mutta hän pitää minua silmällä.
Kiva juttu. Pidän hänestä koko ajan enemmän.
Vielä yksi asia. Valentina haluaa, että pidämme taukoa.
Minusta se on mahtava juttu, koska…
Olen hämmentynyt. Pääni on pyörällä.
Mennään tänään yhdessä syömään.
Gabriel. Tuota…
Enpä tiedä.
En ole lainkaan herttainen. Tästä ei taida olla enää paluuta.
Pidän itsestäni tällaisena.
Olinpa sitten kuinka kaoottinen tai intensiivinen hyvänsä.
Minua ei oikeastaan haittaa, vaikka elämässäni tapahtuu nyt paljon.
Minulla ei ole enää rintakipua.
Se on minusta aivan mahtavaa.
Olen aina halunnut sinut tuollaisena.
En koskaan päässyt sinusta yli.
Soitan sinulle myöhemmin.
- Mistä on kyse? - Yllätys. Tule tänne.
Avaa jääkaappi.
Tule sitten tänne.
Kokeile kädellä.
No?
Se on lämmintä. Maksoin laskun. Sinun ei tarvitse enää murehtia.
Itket onnesta, kun näet olohuoneen.
Tule tänne.
Sen nimi on: "Rakastan sinua, Bia."
Aivan.
Onko punaisen viivan tarkoitus kuvastaa sitä aikaa kuusta?
Ei. Olen pahoillani.
Aloitetaan alusta. Sinäkin sanoit asioita, joita minun on vaikea antaa anteeksi.
- Kuule, Antônio. - Hetkinen! Odota.
Viimeinen yllätys. Lupaan.
Tännepäin.
Valmistin lempipastaasi. Puttanescaa.
Syödäänkö?
Kaikessa rauhassa. Kuten aina ennen.
Herkullista.
Kuka on kaunein?
Piditkö tekemästäni pastasta?
Nyt riittää.
Syö vielä vähän. Se on lempiruokaasi.
En minä sitä.
Minulle riittää pastan lisäksi elämä, jota olemme yhdessä eläneet.
Äläs nyt.
- Tämä on ohi. - Anna mahdollisuus. Voin muuttua.
Uskon sen.
Oikeasti. Ihmiset voivat muuttua.
Se on sinun onnesi toisessa suhteessa.
En voi kuitenkaan enää jatkaa näin.
En enää rakasta sinua.
Rakkauteni on poissa.
- Kaikki loppuu aikanaan. - Kaikki voi myös palata ennalleen.
Esimerkiksi luovuuteni palasi takaisin ja vielä paljon entistä voimakkaampana.
Kaikki voi palata ennalleen.
Usko pois.
En olisi uskonut, että sanoisin näin.
Olen kyllästynyt jopa komeuteesi.
Muistatko suhteen alun?
Harrastimme seksiä jatkuvasti.
Se oli mahtavaa.
Älä heitä sitä pois.
Muistan myös avioliittomme lopun, kun emme enää halunneet harrastaa seksiä.
Se on nyt ohi.
Tämä oli tässä.
- Hetkinen. Minne menet? - Alakertaan.
Olen siellä, kunnes saat tiskattua, pakattua tavarasi ja korjattua luusi.
- Pöö! - Sinähän siinä.
Kuule. Antônio lähtee täältä pian eikä saa tulla rakennukseen enää ikinä.
- Selvä. - Eikä hänen vastenmielinen poikansa.
- Selvä. - Onko asia ymmärretty?
- On. - Erinomaista.
VALENTINA TÄÄLLÄ. TULISITKO ALAS JUTTELEMAAN?
- Hei. - Tule kyytiin.
Mistä oikein on kyse?
Tulin tänne pyytämään sinulta anteeksi.
Olen vain esittänyt koko tämän ajan.
Totuus on se, etten pidä sinusta. Olet aina tiennyt sen.
Olen tiennyt, että tiedät sen.
Halusin vain kertoa sen kasvotusten.
Selvä.
Et pidä minusta. Voin elää sen kanssa.
Päästäisitkö minut nyt ulos?
En. Minulla on vielä muutakin sanottavaa.
Haluan sanoa, että olet ylimielinen ämmä, joka tuomitsee minut turhaan.
Perheelläni oli rahaa, mutta ei ole enää.
Raadoin elättääkseni äitini ja maksaakseni veljeni opinnot.
Ja sinä vain katsot minua alaspäin ja esität minua parempaa,
koska olet töissä lehdessä.
Hitto sentään, Valentina. Kävit Jumalatar Pimpsan luona.
Mistä tiesit?
Sen näkee naamastasi. Näky onkin kerrassaan ilo silmille.
Uskomatonta. Kävitkö sinäkin siellä?
Tietenkin. Miten muutenkaan olisin sanonut Pedro Paulolle suorat sanat?
- Hitto! - Aivan mieletöntä!
Anteeksi, kun tuomitsin sinut.
- Äläs nyt. - Olen oikeasti pahoillani.
- Pidän sinusta. - Ihanko totta?
Voin elää sen kanssa.
- Vau. Jumalatar Pimpsa. - Älä muuta sano.
Miehet haluavat meidän vihaavan toisiamme.
Gabriel kielsi minua vihaamasta sinua, koska kiukku sai aikaan kasvoryppyjä.
- Sanoiko hän niin? - Sanoi.
- Hän ei yrittänyt puolustella sinua. - Ei sinuakaan.
Hän myötäili aina, kun haukuin sinua hemmotelluksi ja rikkaaksi kakaraksi.
Hän ei väittänyt vastaan.
Hän ei koskaan sanonut, että olet ahkera ja tuet omaa perhettäsi.
Kiroileminen ei kuulemma sopinut minulle, kun haukuin sinua ylimieliseksi ämmäksi.
Minusta se sopii sinulle. Oikeasti. Kiroilet todella upeasti.
Tämähän on ihan helvetin normaalia.
- Hiton normaalia! - "Hitto" ei ole kirosana.
Nyt nostetaan panoksia. Kokeile voimakkaampia kirosanoja.
Miten teillä kahdella menee? Pidätte kuulemma taukoa.
Niinkö?
Hassua. En ole kuullutkaan moisesta.
Siitä puheen ollen.
GABRIEL: TULEN SINNE
- Mitä teet täällä? - Mistä tiesit, että olen täällä?
Asensin autoosi paikantimen, jota seuraan puhelimella.
Minua pelottaa, kun lähdet töistä myöhään. Pelkään, että sinut ryöstetään.
Toisen auton seuraaminen on rikos.
Miksi sanoit, että olemme tauolla?
Olen epävarma. Olen seksisti. Niinhän te aina sanotte.
Rakastan teitä molempia.
Oikeasti.
Onko rakastaminen muka synti?
Olenko paskiainen siksi, että minulla riittää rakkautta?
Se vähän riippuu.
Saako Valentinakin jakaa rakkauttaan kaikille muille kuten sinäkin?
Se helpottaisi tilannetta. Vaikutatte nyt ylimmiltä ystäviltä.
Voisimme pitää hauskaa kolmistaan. Peuhata sängyssä ja sitä rataa.
- Mitä? - Miksipä ei?
- Mitä helvettiä? - Suostun.
- Kulta. - Siitä vain!
Selvennän sinulle Bian kysymyksen, koska et näköjään tajunnut.
Jos haluaisin jakaa sitä rakkautta, joka minulla on vaginassani…
Valentina.
…toiselle miehelle samaan aikaan, kun sinä, herra Avoin Suhde,
kerrot Bialle, että olemme tauolla, jotta voit olla hänen kanssaan,
sopisiko se?
Vai onko vain sinulla oikeus siihen?
Miksi puhut noin?
Tietenkin peruisin häät, jos kuvioissa olisi muita miehiä.
- Juhlat ja kakku saisivat jäädä. - Ei hätää.
Teen saman kuin kaikki naiset isoisoäitini ajoista lähtien.
Teen miehen elämästä helppoa.
Juttumme on ohi. Häät ja kaikki muukin on peruttu.
Tämä oli tässä.
- Tule takaisin. - Olet mahtava.
Lopeta, Valentina.
Aivan uskomaton.
Ennen valkoisilla miehillä oli helppoa.
Mennäänkö samalla kyydillä? Olen rahaton.
Ei kiitos. En ole niin epätoivoinen.
Lykkyä tykö.
Odota, Bia. Ole nyt kiltti.
Siinäs näet.
Sinä lopetit suhteen Antônion kanssa ja minä Valentinan kanssa.
Nyt voisi olla meidän vuoromme. Eikö niin?
Sinäkö jätit Valentinan?
Jessus sentään.
Miten edes osaat vääristellä asioita noin?
- Siinä ei ole mitään hienoa. - En voi elää ilman teitä kahta.
Aivan varmasti voit.
Vielä yksi asia. Melkein unohdin. Suostun Paloman liikekumppaniksi.
Tästä hetkestä lähtien saat elää myös ilman työpaikkaasi.
Saat potkut.
Älä viitsi. Sinun ei tarvitse tehdä näin.
Ihan oikeasti.
Vallankumous.
JUMALATAR PIMPSA: RAKKAUS ITSEÄ KOHTAAN ON VALLANKUMOUS
ROBERTA MUNHOZ PALJASTAA: JÄTIN PUHELIMENI JA LÖYSIN ITSENI
- Suostun liikekumppaniksesi. - Eikä siinä kaikki.
Haluan tehdä sinusta toimitusjohtajan, pomon, tai minkä ikinä haluatkaan.
Saat luvan olla rouva toimitusjohtaja.
- Minulla on rahaa ja roppakaupalla ideoita. - Totta.
Ostin hiljattain kolme muuta yritystä, jotka miehet olivat ajaneet pohjamutiin.
Hitto.
Minulla on siis kädet täynnä, vaikka se onkin sinun sukupolvesi juttu.
Voit luottaa minuun. Haluan kuitenkin kysyä jotain.
En puutu ideoihisi tai päätöksiisi. Lisäksi saat korkeimman palkan.
En minä sitä. Tarvitsen viikon loman.
- Lomanko? - Niin. Eikö se sovi?
Yrityshän on nyt sinun. Saat tehdä elämälläsi, mitä haluat.
Mieti nyt vähän. Ja katso tätä.
Mennäänkö ajelulle?
Ovatko nämä Pedro Paulon BMW:n avaimet?
Ne ovat sinun BMW:si avaimet.
Ei voi olla totta.
Tekstitys: Milka-Maria Mauranen